Šilalės rajono savivaldybės teisės aktų ar

jų projektų antikorupcinio

vertinimo metodikos

2 priedas

**AIŠKINAMASIS RAŠTAS**

Šilalės rajono savivaldybės mero 2012 m. balandžio 23 d. potvarkiu Nr. T3-17 „Dėl darbo grupės sudarymo“ sudaryta darbo grupė

(Savivaldybės įstaigos, struktūrinio padalinio pavadinimas)

Šilalės rajono savivaldybės tarybos sprendimo „Dėl Šilalės rajono savivaldybės tarybos veiklos reglamento patvirtinimo“ projektas

(sprendimo projekto pavadinimas)

1. **Parengto sprendimo projekto tikslai.**

Nustatyti Šilalės rajono savivaldybės tarybos (toliau – tarybos), savivaldybės mero (toliau – mero), savivaldybės mero pavaduotojo (toliau – mero pavaduotojo), savivaldybės tarybos komitetų (toliau – komitetų), savivaldybės komisijų (toliau – komisijų), frakcijų ir atskirų tarybos narių veiklos tvarką ir formas.

1. **Kas inicijavo, kokios priežastys paskatino ir kuo vadovaujantis parengtas sprendimo projektas.**

Inicijavo Šilalės rajono savivaldybės meras atsižvelgdamas į Vyriausybės atstovo Tauragės apskrityje 2012 m. gegužės 2 d. teikimą Nr. 6-23 „Dėl Šilalės rajono savivaldybės tarybos 2011 m. birželio 30 d. sprendimu Nr. T1-187 patvirtinto Šilalės rajono savivaldybės tarybos veiklos reglamento“ ir Šilalės rajono savivaldybės kontrolieriaus 2012 m. balandžio 11 d. raštą Nr. 7-10(1.19) „Dėl Šilalės rajono savivaldybės tarybos veiklos reglamento patikslinimo“.

Sprendimo projektas parengtas vadovaujantis Lietuvos Respublikos Konstitucijos, Lietuvos Respublikos vietos savivaldos įstatymo ir kitų įstatymų nuostatomis.

1. **Galimos neigiamos pasekmės priėmus sprendimo projektą, kokių priemonių reikėtų imtis, kad tokių pasekmių būtų išvengta.**

Neigiamos pasekmės nenumatomos.

1. **Laukiami rezultatai.**

Sprendimo projekto nuostatos neprieštaraus Lietuvos Respublikos teisės aktų nuostatoms.

1. **Kokie šios srities aktai tebegalioja ir kokius galiojančius aktus būtina pakeisti, papildyti ar pripažinti netekusiais galios, priėmus teikiamą sprendimo projektą.**

Reikia patikslinti Šilalės rajono savivaldybės administracijos veiklos nuostatus atsižvelgiant į sprendimo projekto 10 punktą.

1. **Antikorupcinis vertinimas.**

Nereikalaujama pildyti šio sprendimo projektui.

Darbo grupės pirmininkas Jonas Gudauskas

(pareigos) (parašas) (vardas, pavardė)